
Narva				                    	 	                  	      .11.2023. a  nr _____ - k

Raieloa väljastamine 
(Ehitusfirma Rand ja Tuulberg AS) 


                                                 1. Asjaolud ja menetluse käik

[bookmark: OLE_LINK7][bookmark: OLE_LINK8][bookmark: OLE_LINK17][bookmark: OLE_LINK18][bookmark: OLE_LINK27][bookmark: OLE_LINK28][bookmark: OLE_LINK14][bookmark: OLE_LINK13][bookmark: OLE_LINK5][bookmark: OLE_LINK2][bookmark: OLE_LINK15]15.11.2023. a esitas Ehitusfirma Rand ja Tuulberg AS (registrikood 10086190) Narva Linnavalitsuse Linnamajandusametile raieloa taotluse, milles palub anda luba 108 puu ja 3 põõsa raieks Narva linnas aadressil Raudsilla tänav 1 vastavalt Grün-E OÜ koostatud kõrghaljastuse inventuurile, hoolduslõikuse ja vaate avamise kavale. 

Raieluba taotletakse seoses  Raudsilla kortermaja ehitustustöödega. 

Ehitusprojektiga (töö nr TK-21039, koostaja Tulipunane OÜ) on ette nähtud asendusistutus. Raiutavate puude asemele istutatakse madalhaljastus, mille üldpind on 5 308 m2  (jaapani sirel, tuhkurenelas, jaapani tarn `Vanilla ice`, oshiima tarn `Evergold`, harilik liguster `Liga`, luht-kastevars `Goldschleier`, harilik sinihelmikas `Heidebraut`, hall aruhein `Elijah Blue`).

                                                2. Õiguslikud alused 

Narva Linnavolikogu 06.03.2008 määruse nr 20 “Raieloa andmise tingimused ja kord” § 4 lõike 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul, kui on nõutav vastava projekti või detailplaneeringu olemasolu, otsustab raieloa väljastamise linnavalitsus. 

                                                 3. Otsus

Väljastada Ehitusfirma Rand ja Tuulberg AS-ile (registrikood 10086190) raieluba 108 puu raieks aadressil Narva linn, Raudsilla tänav 1 vastavalt kõrghaljastuse inventuurile, hoolduslõikuse ja vaate avamise kavale.

                                          4.  Rakendussätted 

4.1.   Narva Linnakantseleil teha korraldus teatavaks Narva Linnavalitsuse Linnamajandusametile. 
4.2.   Korraldus jõustub teatavakstegemisest.
4.3.   Korralduse peale võib esitada kaebuse Tartu Halduskohtu Jõhvi kohtumajale 
        halduskohtumenetluse seadustikus sätestatud korras 30 päeva jooksul arvates korralduse 
        teatavakstegemisest.

